The Expendables (cinta de 2010)

:*Iste articlo ye sobre una cinta d'acción estausunidense estrenada en 2010; ta atros usos, se veiga *'The Expendables***.


***The Expendables*** (títol orichinal en [[Idioma anglés|anglés]], en [[Idioma aragonés|aragonés]] ***Os prescindibles***, estrenada en [[Aragón]] con o títol en [[Idioma castellano|castellano]] de ***Los mercenarios***, en aragonés ***Os mercenarios**') ye una cinta de cine d'acción coproducida por o cine estausunidense, lo cine bulgaro, lo cine alemán y lo cine espanyol estrenada l'anyo 2010, dirichida por Sylvester Stallone seguntes un guión adaptau por él mesmo y por David Callaham (basau en una historia d'iste zaguero), con una banda sonora orichinal de Brian Tyler, una dirección de fotografía de Jeffrey Kimball, una producción cinematografica d'Avi Lerner, John Thompson y Kevin King-Templeton ta las productoras Millennium Films y Nu Image, y un elenco d'o cual en fan parte, entre d'atros actors, Sylvester Stallone, Jason Statham, Jet Li, Dolph Lundgren, Randy Couture, David Zayas, Giselle Itié, Charisma Carpenter, Gary Daniels, Terry Crews, Mickey Rourke, Bruce Willis, Steve Austin y Eric Roberts.

Un grupo de mercenarios d'elite de Nueva Orleans (Loisiana) se fan clamar "Os prescindibles". El forman o suyo chefe Barney Ross, l'especialista en espadas Lee Christmas, l'especialista en artes marcials Yin Yang, l'incheniero quimico Gunner Jensen, l'especialista en armas Hale Caesar y l'experto en explosivos Toll Road. Acceptan un treballo ta liberar a los rafenas retenius en o golfo d'Adén por piratas. En l'acción Gunner tien comportamientos imprudents y amás quiere aforcar a un d'os piratas, pero la resta de l'equipo lo impide y Barney li da palleta. Acceptan una nueva misión, ta derrocar a lo cheneral Garza, un dictador d'una isla en a mar Caribe clamada Vilena. Barney y Christmas fan una primera visita a ixe país y contactan con Sandra, pero son descubiertos, a la vegada que conoixen que James Munroe, un antigo oficial de l'Achencia Central d'Intelichencia, ye qui realment controla lo país a traviés de Garza como pantalla, y que en realidat Sandra ye Sandra Garza, la filla d'o dictador. Éls marchan de Vilena pero Sandra no y ye arrestada y torturada por Munroe, cosa que fa rabiar a Garza. En tornar enta Estaus Unius, o grupo descubre que qui los ha contractau ye la mesma Achencia Central d'Intelichencia y que l'obchectivo real d'a operación ye fer cayer a Munroe. Cuan tornan enta Vilena, motivaus mas que mas por Sandra, troban que Munroe ha contractau a Gunner, pero iste, dimpués d'una breu baralla, finalment cambia de bando ta adhibir-se a éls.

A cinta s'ambienta en Los Angeles (California) y Nueva Orleans (Loisiana) en Estaus Unius y en un país ficticio en a mar Caribe, y las suyas escenas se filmoron en Rio de Janeiro (estau de Rio de Janeiro) en Brasil y Elmwood, Lake Charles y Nueva Orleans (Loisiana) y Los Angeles (California) en Estaus Unius.

Se tracta d'una cinta que ha recibiu bels premios y nominacions, encara que garra d'éls no perteneixe a los premios d'o panorama cinematografico internacional mas conoixius u destacaus.

## Elenco

## Se veiga tamién
* Cine en 2010.
* Cintas de 2010.

## Referencias

## Vinclos externos

*  ''The Expendables'' en Internet Movie Database.
*  ''The Expendables'' en Box Office Mojo.
*  ''The Expendables'' en Rotten Tomatoes.